
KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2026. szeptember 16-i ülésére)


TÁRGY: 	KISKŐRÖS VÁROS TELEPÜLÉSRENDEZÉSI TERVÉNEK (SZERKEZETI TERV) MÓDOSÍTÁSA EGYSZERŰSÍTETT ELJÁRÁS KERETÉBEN


Kiskőrös Város Képviselő -testülete a 24/2026. (III.18.) számú határozatával a Helionergy Hydra Kft. (2636 Tésa, Ady Endre utca 11.) kérelmére kezdeményezte Kiskőrös Város településrendezési eszközeinek módosítását, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (a továbbiakban: Kormányrendelet) alapján, egyszerűsített eljárás keretében. 

A kérelmező a Kiskőrös, 0311/189 hrsz-ú ingatlanon, mezőgazdasági övezetben 496 kVA teljesítményű napelemes kiserőművet létesített. A vonatkozó jogszabály értelmében a létesítés feltétele, hogy a művelés alól kivett területet a termőföld igénybevételét követő egy éven belül különleges, beépítésre nem szánt napelempark területbe soroltassa át. A módosítás során a településszerkezeti terv is módosul, amely szerint a 0311/189 hrsz-ú ingatlan napelempark (Kb-n), továbbá csereterületként a 0311/190 hrsz-ú ingatlan erdőterület (Eg), a 0294/20 és 0294/25 hrsz-ú ingatlanok korlátozott használatú mezőgazdasági terület (Mko-0) területfelhasználási egységbe kerülnek általános mezőgazdasági terület helyett. 

A véleményezési időszak során az elkészített módosítási dokumentációval kapcsolatban észrevétel nem érkezett. A véleményezési eljárást a polgármester a 3459-24/2026. számú határozatával lezárta, és a módosítási dokumentációt záró véleményezés céljából megküldte az állami főépítészi hatáskörében eljáró Bács-Kiskun Vármegyei Kormányhivatal Állami Főépítészi Iroda (6000 Kecskemét, Deák Ferenc tér 3.) részére.

A 2026. július 28-án lezajlott egyeztető tárgyalás után a Bács-Kiskun Vármegyei Kormányhivatal Állami Főépítészének BK/AFI/405-26/2026. iktatószámú záró szakmai véleménye egyetértő, a módosítást jogszerűnek ítélte meg és javasolja annak képviselő-testület általi elfogadását. A záró szakmai vélemény az előterjesztés mellékletét képezi.

A fentiek alapján javaslom, hogy a Képviselő-testület a határozat-tervezetben foglaltak szerint hozza meg döntését. 

Kiskőrös, 2026. szeptember 7.

		Domonyi László sk.
		     polgármester 


HATÁROZAT-TERVEZET

A Képviselő-testület a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet 67. § (9) bekezdése alapján a hatályos Településszerkezeti Tervet a határozat-tervezet 1. számú melléklete szerinti tervezési terület tartalmával, valamint a 2. számú melléklet szerinti településszerkezeti tervi leírással módosítja.
  
Felelős:  	polgármester
Határidő:  	azonnal, továbbításra 15 nap
2

